Άγιος Φίλων

Ο Άγιος Φίλων ήταν επίσκοπος Καρπασίας και έζησε στα τέλη του 4ου και στις αρχές του 5ου αι. μ.Χ. Τιμάται ως άγιος στην Κύπρο.

Βίος
Για τον άγιο  Φίλωνα δεν έχουμε πολλές πληροφορίες. Φαίνεται πως καταγόταν από την Κύπρο,αν και θεωρήθηκε πως καταγόταν από την Κάρπαθο, αλλά αυτό ήταν μάλλον εσφαλμένη εντύπωση λόγω της παρήχησης των ονομάτων των δύο νησιών.Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ.511 Ασκούσε το επάγγελμα του ρήτορα. Ο Επιφάνιος Σαλαμίνος Κύπρου τον χειροτόνησε επίσκοπο Καρπασίας το 382 και τον τον όρισε τοποτηρητή της δικής του επισκοπικής έδρας όταν απουσίασε σε ταξίδι στη Ρώμη. Η μνήμη του τιμάται στην Κύπρο στις 24 Ιανουρίου.Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.193 Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ. 511

Συγγραφικό έργο
Με βεβαιότητα γνωρίζουμε ένα έργο του Φίλωνα, αφιερωμένο στον πρεσβύτερο Ευστάθιο και τον διάκονο Ευσέβιο,Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ511-512 το Ερμηνεία εις το Άσμα Ασμάτων. Αποσκοπώντας στην οικοδόμηση των πιστών προβάλλει την Εκκλησία-νύμφη του Χριστού και το μαρτύριο του Χριστού ως πρότυπο του μαρτυρίου των Χριστιανών. Ερμηνεύει το έργο αλληγορικώς, ακολουθώντας σε αυτό τον Φίλωνα τον Αλεξανδρέα και χαρακτηρίζοντάς το ως το κορυφαίο πνευματικό έργο της Παλαιάς Διαθήκης.Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.193 Ο Φίλων είναι ο μόνος μέχρι την εποχή του ο οποίος ερμήνευσε όλο το Άσμα Ασμάτων στίχο προς στίχο. Το έργο μεταφράστηκε στη λατινική από τον Επιφάνιο τον Σχολαστικό.Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.194 Στον Φίλωνα έχει αποδοθεί η Επιστολή προς Ευκάρπιον,εκδιδόμενη ως 42η Επιστολή του Μεγάλου Βασιλείου και ανήκουσα στον μοναχό Χείλωνα. Επίσης του αποδίδονται τα έργα Εκκλησιαστική ιστορία και Εξήγησις εις την Εξαήμερον.

Παραπομπές

Πηγές
Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.193-194
Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ.511-512

Κατηγορία:Κύπριοι κληρικοί
Κατηγορία:Άγιοι της Ορθόδοξης Εκκλησίας
Κατηγορία:Θεολόγοι
Κατηγορία:Βυζαντινοί του 4ου αιώνα
Κατηγορία:Βυζαντινοί επίσκοποι
Κατηγορία:Επίσκοποι του 4ου αιώνα